Entäs nyt, Niskavuori? (televisioelokuva)

Entäs nyt, Niskavuori? on suomalainen televisioelokuva vuodelta 1987. Se perustuu Hella Wuolijoen saman nimiseen näytelmään. Elokuvan ohjasi Kalle Pursiainen. Se on viisiosaisen Niskavuori-sarjan viimeinen, ja kertoo mitä Niskavuorelle tapahtuu toisen maailmansodan jälkeen. Aiheesta on tehty myös teatterielokuva Niskavuori taistelee, joka perustuu löyhemmin Wuolijoen alkuperäistekstiin.

Niskavuori-sarja sai uudelleentulkinnan 1980-luvulla, sillä näytelmäsarjan kolmannesta ja neljännestä osasta valmistui elokuva Niskavuori vuonna 1984 Matti Kassilan ohjaamana. Pursiainen ohjasi vuonna 1987 televisioelokuvat Niskavuoren nuori emäntä, Niskavuoren Heta ja Entäs nyt, Niskavuori?. Pursiaisen televisioelokuvat sekä Kassilan Niskavuori-elokuva esitettiin tapahtumien mukaisessa järjestyksessä joulukuussa 1987.

Juoni 
Entäs nyt, Niskavuori? -televisioelokuvan juoni on kuten alkuperäisnäytelmän. Sandran hahmo on jätetty pois. Teokseen on lisätty Hella Wuolijoen kommentteja Niskavuori-sarjasta, ne lukee Ilonaa näyttelevä Eriikka Magnusson. Mukana on myös autenttista kuvamateriaalia toisen maailmansodan ajalta. Toteutukseltaan teos on muita Pursiaisen Niskavuori-ohjauksia teatraalisempi.

Julkaisut 
Entäs nyt, Niskavuori? ensiesitettiin joulukuussa 1987. Yleisradio julkaisi teoksen maksuttomassa Areena-palvelussaan kesäkuussa 2021 vuoden ajaksi.

Henkilöt

Lähteet 

Vuoden 1987 suomalaiset elokuvat
Suomalaiset televisioelokuvat
Suomalaiset draamaelokuvat
Suomalaiset näytelmiin perustuvat elokuvat
Kalle Pursiaisen ohjaamat elokuvat
Hella Wuolijoen teoksiin perustuvat elokuvat
Niskavuori